

ZAPISNIK

2. sjednice Vijeća Mjesnog odbora Horvati – Srednjaci, održane 7. srpnja 2021. u prostorijama Mjesnog odbora Horvati - Srednjaci, Horvaćanska cesta 54, s početkom u 20:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Vladimir Morić, Tomislav Nakić-Alfirević, Barbara Trad Račić, Ana Vasung

NENAZOČNI ČLANOVI VIJEĆA: Sven Nemet 
OSTALI NAZOČNI: Marijana Hrestak, voditeljica Područnog odsjeka Trešnjevka - jug
Predsjedava Tomislav Nakić-Alfirević, predsjednik Vijeća.

Zapisnik vodi: Ana Vasung, potpredsjednica Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.


Vijeće jednoglasno, bez izmjena, prihvaća tekst Zapisnika 1. sjednice Vijeća, održane 25. lipnja 2021.

Na prijedlog predsjednika Vijeće jednoglasno utvrđuje

D N E V N I   R E D

1. Korištenje prostora Mjesnog odbora Horvati - Srednjaci:

a) Ovlašćivanje predsjednika Vijeća za odlučivanje o zahtjevima za jednokratno korištenje prostora Mjesnog odbora Horvati - Srednjaci

b) Korištenje prostora uz naknadu

c) Produljenje postojećih odobrenja za povremeno korištenje prostora

d) Korištenje prostora politička stranka "ZAGREB JE NAŠ"

2. Postavljanje zaštitnih stupića u Ulici Vladimira Filakovca 1-5 po zahtjevu Hrvoja Jozića

3. Zadržavanje vode na parkiralištu u:

a) Kikićevoj ulici 9 po zahtjevu Aide Čeak

b) Ulica Srednjaci od 16 - 28 po zahtjevu člana Vijeća Vladimira Morića

4. Novo postavljeni spremnici za plastični otpad u Ulici majstora Radovana 12-16
 po zahtjevu Dijane Varlec

5. Zamjena oštećenih zaštitnih stupića na jugoistočnom dijelu raskrižja ulice Srednjaci i Ulica Blaža Trogiranina

6. Pitanja, prijedlozi i obavijesti

Ad 1. Korištenje prostora Mjesnog odbora Horvati - Srednjaci:
a) Ovlašćivanje predsjednika Vijeća za odlučivanje o zahtjevima za jednokratno korištenje prostora Mjesnog odbora Horvati - Srednjaci

Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće nakon rasprave jednoglasno donosi
Z A K L J U Č A K

1. Vijeće Mjesnog odbora Horvati - Srednjaci suglasno je da zbog kratkih rokova predsjednik Vijeća može odlučiti o jednokratnim zahtjevima za korištenje prostora Mjesnog odbora Horvati - Srednjaci.

2. Vijeće zadužuje Gradski ured za mjesnu samoupravu za izradu i izdavanje Odobrenja o korištenju prostora Mjesnog odbora Horvati - Srednjaci.

3. Zaključak dostaviti Gradskom uredu za mjesnu samoupravu.
b) Korištenje prostora uz naknadu

Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće nakon rasprave jednoglasno donosi
Z A K L J U Č A K

1. Vijeće Mjesnog odbora Horvati - Srednjaci suglasno je da zbog kratkih rokova predsjednik Vijeća može odlučiti o zahtjevima za jednokratno korištenje dvorane Mjesnog odbora Horvati - Srednjaci uz naknadu.

2. Naknada iznosi 1,00 kn/m2 po satu korištenja bez PDV-a.

3. Vijeće zadužuje Gradski ured za mjesnu samoupravu za izradu izračuna naknade i izdavanje Odobrenja za korištenje dvorane Mjesnog odbora Horvati - Srednjaci.

4. Zaključak dostaviti Gradskom uredu za mjesnu samoupravu.
c) Produljenje postojećih odobrenja za povremeno korištenje prostora
Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće nakon rasprave jednoglasno donosi
Z A K L J U Č A K

1. Vijeće Mjesnog odbora Horvati - Srednjaci suglasno je da se odobrenjima za povremeno korištenje prostora Mjesnog odbora Horvati - Srednjaci, koja su izdana korisnicima na određeno vrijeme u trajanju do 16. srpnja 2021., produlji rok do 1. studenoga 2021.. 

2. Sukladno navedenome, korisnici prostora Mjesnog odbora Horvati - Srednjaci koristiti će po već utvrđenom rasporedu i prema terminima u izdanim odobrenjima u trajanju do 1. studenoga 2021..

3. Novi zaprimljeni zahtjevi razmatrati će se prije isteka navedenog termina te će se izdati nova odobrenja sukladno rasporedu koji će se utvrditi na sjednici u listopadu 2021..
4. Zaključak dostaviti korisnicima prostora Mjesnog odbora Horvati - Srednjaci i Gradskom uredu za mjesnu samoupravu.

d) Korištenje prostora politička stranka "ZAGREB JE NAŠ"
Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće nakon rasprave jednoglasno donosi
Z A K L J U Č A K

1. Političkoj stranci „ZAGREB JE NAŠ“, odobrava se povremeno korištenje prostora u  objektu Mjesnog odbora Horvati - Srednjaci, Horvaćanska cesta 54, u terminu četvrtkom od 18:00 – 20:00 sati (prostorija 2) i teče od 17. srpnja 2021. do 1. studenoga 2021.

2. Prostor iz točke 1. ovog zaključka, politička stranka „ZAGREB JE NAŠ“,, koristit će   
 bez naknade.

3. Politička stranka „ZAGREB JE NAŠ“,  obvezuje se postupati s pažnjom dobrog   
 gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu   
samoupravu izdat će odobrenje o korištenju, a u skladu s ovim zaključkom.

Ad 2. Postavljanje zaštitnih stupića u Ulici Vladimira Filakovca 1-5 po zahtjevu Hrvoja Jozića

Članovi Vijeća primili su materijal uz poziv.
U raspravi sudjeluju Goran Koić i Tomislav Nakić – Alfirević.
Vijeće nakon rasprave jednoglasno donosi
Z A K LJ U Č A K

1. Vijeće Mjesnog odbora Horvati - Srednjaci raspravljalo je o podnesku Hrvoja Jozića vezano za postavljanje stupića na nogostupu radi onemogućavanja parkiranja vozila koji ometaju pristup garažama u Ulici Vladimira Filakovca 1-3 i 3-5.
2. Vijeće predlaže da se umjesto stupića postave stalci za bicikle te traži stručno mišljenje nadležnog Gradskog ureda za prostorno uređenje, izgradnju Grada, graditeljstvo, komunalne poslove i promet.

3. Zaključak dostaviti Hrvoju Joziću, Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Gradske četvrti Trešnjevka - jug.

Ad 3. Zadržavanje vode na parkiralištu u:

a) Kikićevoj ulici 9 po zahtjevu Aide Čeak

Članovi Vijeća primili su materijal uz poziv.
U raspravi sudjeluju Marko Fuček i Vladimir Morić
Vijeće nakon rasprave jednoglasno donosi
Z A K LJ U Č A K

1. Vijeće Mjesnog odbora Horvati - Srednjaci raspravljalo je o podnesku Aide Čeak vezano za zadržavanje vode na parkiralištu u Kikićevoj ulici 9.
2. Vijeće je suglasno s prijedlogom i traži očitovanje i sanaciju odvodnih cijevi od trgovačkog društva Vodoopskrbe i odvodnje d.o.o. 

3. Zaključak dostaviti Aidi Čeak, Vodoopskrbi i odvodnji d.o.o., Gradskom uredu za mjesnu samoupravu, Odjelu za održavanje komunalne infrastrukture i Vijeću Gradske četvrti Trešnjevka - jug.

b) Ulica Srednjaci od 16 - 28 po zahtjevu člana Vijeća Vladimira Morića

Članovi Vijeća primili su materijal uz poziv.
U raspravi sudjeluju Marko Fuček i Vladimir Morić
Vijeće nakon rasprave jednoglasno donosi
Z A K LJ U Č A K

1. Vijeće Mjesnog odbora Horvati - Srednjaci raspravljalo je o podnesku člana Vijeća Vladimira Morića vezano za zadržavanje vode na parkiralištu u ulici Srednjaci 18 – 26.
2. Vijeće je suglasno s prijedlogom i traži očitovanje i sanaciju odvodnih cijevi od trgovačkog društva Vodoopskrbe i odvodnje d.o.o. 

3. Zaključak dostaviti Vodoopskrbi i odvodnji d.o.o., Gradskom uredu za mjesnu samoupravu i Vijeću Gradske četvrti Trešnjevka - jug.

Ad 4. Novo postavljeni spremnici za plastični otpad u Ulici majstora Radovana 12-16 po zahtjevu Dijane Varlec

Članovi Vijeća primili su materijal uz poziv.
U raspravi sudjeluju Marko Fuček i Vladimir Morić
Vijeće nakon rasprave jednoglasno donosi
                                        Z A K LJ U Č A K

1. Vijeće Mjesnog odbora Horvati - Srednjaci raspravljalo je o podnesku Dijane Varlec vezano za postavljanje dodatnih spremnika za plastiku u Ulici majstora Radovana 12-16.
2. Vijeće konstatira da se problem treba rješavati na razini cijele Gradske četvrti i Grada te traži da se prijedlog o sustavnom rješavanju problema otpada, postavljanja spremnika i dinamike odvoza na razini Grada uputi Gradskom uredu za gospodarstvo, energetiku i zaštitu okoliša i Zagrebačkom holdingu d.o.o. Podružnica Čistoća.

3. Zaključak dostaviti Dijani Varlec, Gradskom uredu za gospodarstvo, energetiku i zaštitu okoliša, Zagrebačkom holdingu d.o.o. Podružnica Čistoća, Gradskom uredu za mjesnu samoupravu i Vijeću Gradske četvrti Trešnjevka - jug.

Ad 5.  Zamjena oštećenih zaštitnih stupića na jugoistočnom dijelu raskrižja ulice Srednjaci i Ulica Blaža Trogiranina

Članovi Vijeća primili su materijal uz poziv.
U raspravi sudjeluju Tatjana Jonjić i Goran Koić
Vijeće nakon rasprave jednoglasno donosi
Z A K LJ U Č A K

1. Vijeće Mjesnog odbora Horvati - Srednjaci na prijedlog članice Vijeća Tatjane Jonjić raspravljalo je o zamjeni oštećenih zaštitnih stupića na jugoistočnom dijelu raskrižja ulice Srednjaci i Ulice Blaža Trogiranina.
2. Vijeće je suglasno sa sanacijom oštećenih stupića i traži da se zahtjev uputi Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.

3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet Gradskom uredu za mjesnu samoupravu i Vijeću Gradske četvrti Trešnjevka – jug.

Ad 6. Pitanja, prijedlozi i obavijesti

Goran Koić prilaže podnesak predsjedniku Vijeća vezano za izgradnju podzemne garaže ispod prostora Osnovne škole Josipa Račića.


Predsjednik će obavijestiti člana Vijeća Gorana Koića vezano za navedeni prijedlog.

Predsjednik obavještava članove Vijeća o sljedećoj sjednici koja bi se trebala održati u drugoj polovici kolovoza, ali o tome će biti naknadno obaviješteni.
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 18:55 sati.

KLASA: 026-02/21-002/1128

URBROJ: 251-06-11-1502-21-4
Zagreb, 7. srpnja 2021.

Zapisnik sastavila: 


Ana Vasung                                                                                     Predsjednik
   Vijeća Mjesnog odbora
       Horvati - Srednjaci
Tomislav Nakić-Alfirević, v.r.                                                                      

